NaiveNeuron/SloPal huggingface dataset:
Zemanová, Anna, poslankyňa NR SR (2020-04-07):
Ďakujem pekne za slovo. Áno, chcela by som vás uistiť, v tom novele zákona EIA sme o tom diskutovali a bude do výboru predložený pozmeňovací návrh, aby boli zabezpečené všetky práva, čo sa týka pre, zo strany navrhovateľa, ale aj zo strany verejnosti. Ten pozmeňovací návrh bude v tom duchu, že všetky procesy, ktoré sa dajú realizovať, a v podstate aj väčšina z nich sa realizuje cez internet a elektronicky a písomne, tak budú zachované, rozšíri sa, tiež tam navrhujeme rozšírenú možnosť, aby prerokovanie napríklad rozsahu rozhodnotenia alebo konzultácie sa mohli konať tiež písomne alebo elektronicky, avšak, čo sa nedá, samozrejme, je nahradiť nejakým spôsobom verejné prerokovania ako základným inštitútu práva verejnosti na účasť rozhodovaní vo veci životného prostredia, takže v tom pozmeňovacom návrhu okrem tých vecí, čo som spomenula, bude ešte aj predĺženie lehoty pre samosprávy, lebo v súčasnosti je tam uvedené, že do troch dní musia zverejniť na úradných tabulách, na stránkach, webových stránkach tieto informácie, tak navrhujeme predĺžiť túto lehotu pre samosprávy na 10 dní, pretože vieme, že ľudia sú na home office a podobne, tak aby naozaj za tých 10 dní určite niekto zo samosprávy, či starosta, alebo kto na úrade, na úrad príde, čiže tieto elektronické časti budú bežať. Jedine teda čo kvôli tejto mimoriadnej situácii sa nedá nahradiť nijakým spôsobom, keďže opatrenie hygienika sú jednoznačné, že je zákaz organizovať nejaké hromadné podujatia aj iného charakteru, čo sa dá označiť, že verejné prerokovanie je verejné zhromaždenie iného charakteru, tak tieto sa vlastne budú môcť konať až po odvolaní tejto situácie, to znamená, že prakticky to bude vyzerať tak, že tie procesy, ten život na internete a v písomnom styku v rámci posudzovania vplyvov na život bude bežať, a keď od..., bude odvolaná situácia, uskutoční sa už len verejné prerokovanie a vzápätí na to posudkár a tie ďalšie procesy, ktoré sú, môžu bežať. Takže máme to takto pripravené a verím, že to reflektuje na všetky tie vaše dotazy, ktoré ste mali nielen vy, ale aj, ale aj my, aj verejnosť. Ďakujem pekne.
Bugár, Béla, podpredseda NR SR (2018-02-14):
Pán poslanec Farkašovský.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Budaj.
Krúpa, Juraj, poslanec NR SR (2022-02-25):
Teraz odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, o mojom návrhu, vážený pán predsedajúci, hlasovať.
Zmajkovičová, Renáta, podpredsedníčka NR SR (2013-09-13):
Teraz dávam slovo spoločnému spravodajcovi z výboru pre sociálne veci poslancovi Júliusovi Brockovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, máte slovo.
Laššáková, Jana, podpredsedníčka NR SR (2013-11-26):
Otváram rozpravu. Do rozpravy som nedostala, aha, mám písomné prihlášky. Bolo treba priniesť písomné prihlášky pred začiatkom otvorenia. (Predsedajúca dostala podklady.) Ďakujem pekne. Takže do rozpravy písomne prihlásený je pán poslanec Novotný Viliam za klub SDKÚ – DS a pán poslanec Zajac nie za klub, ale ako rečník. Takže nech sa páči, pán poslanec Novotný. (Reakcia poslanca Novotného.) Ale videli ste, že sme dostali iba teraz zoznam rečníkov. Takže nech sa páči, pán poslanec, máte slovo.
Číž, Miroslav, podpredseda NR SR (2015-02-18):
Ďakujem. No, pán kolega Beblavý, je na vás, či ste na tento prejav hrdý, jako dobre, komentovať to ja nemusím. Viete, len tá tendencia, čo sa tu začína objavovať. Za tých 25 rokov ten predchádzajúci prejav, ktorý ste tak komentovali, hoci nebolo to pravdepodobne vaše oprávnenie. To je, to je kanál, sa tomu hovorí, nijako inak sa to nedá nazvať. Viete, bezočivé urážky, vedomé klamstvá, dokonca s takým jemným úškrnom. Osobné útoky, fyzické útoky, hanlivé odovzdávanie všelijakých, neviem čoho, makety nosí do parlamentu a podobne. Toto vydávate aj vy osobne za kultúru, za slobodu, za niečo, čo má, je úplne samozrejmé a čo opozícii nikto nesmie zobrať. Ja som presvedčený, že každý človek má prah citlivosti niekde a niekde už ho cítiť, lebo už aj u nás ľudia majú tohto dosť, týchto bezcharakterných, surových atakov, o intelektuálnej hodnote snáď ani hovoriť netreba. Urážať, herecké, herecké cirkusy tu. Vážené kolegyne, kolegovia, obávam sa, že, že naozaj, a už s tými apelmi prestanem, ako pravdepodobne to neovplyvním, ale týmto spôsobom, ak vy chcete byť arbitrom a nevšímate si tie surové urážky, ktoré adresoval ministrovi vážený pán kolega, do toho stará osvedčená metóda – opitý a podobne. Elementárny charakter aspoň do tohto parlamentu, ľudia, reprezentujeme 5-miliónový štát!
Paška, Pavol, predseda NR SR (2012-06-28):
Hlasujeme. (Hlasovanie.) 142 prítomných, 140 za, 2 sa zdržali. Návrh sme postúpili do druhého čítania. Ešte jedno hlasovanie.
Blanár, Juraj, podpredseda NR SR (2021-03-17):
Ďakujem. Teraz poprosím spravodajcu pána poslanca Borisa Suska, ktorý je navrhnutý za gestorský ústavnoprávny výbor, aby predniesol správu. Nech sa páči, pán spravodajca.
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre spravodajcov. Ja teraz otváram rozpravu, do ktorej som dostal dve písomné prihlášky. Za poslanecký klub ĽSNS sa prihlásil pán poslanec Martin Beluský a za poslanecký klub SaS pán poslanec Marián Viskupič. Pán poslanec Beluský, nech sa páči, máte slovo.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 126 poslancov, za 13, proti 18, zdržalo sa 93, nehlasovali 2. Konštatujem, že ani o tomto návrhu nebudeme rokovať v druhom čítaní. To bolo posledné hlasovanie. Kolegyne, kolegovia, s ohľadom na množstvo zmien v programe tejto schôdze vyhlasujem desaťminútovú prestávku do 17.26 hod. Pardon, ešte jeden procedurálny. Pani poslankyňa Andrejuvová.
Číž, Miroslav, podpredseda NR SR (2015-06-17):
Faktické poznámky poslanci Viskupič, Kadúc, Hlina, Jurinová a Mičovský, uzatváram možnosť prihlásiť sa s faktickou poznámkou. Slovo má pán poslanec Viskupič.
Klus, Martin, podpredseda NR SR (2019-10-25):
Ďakujem. Prerušujem rokovanie o tomto bode programu. A pokračujeme prvým čítaním o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 1613. Návrh na jeho pridelenie na prerokovanie výborom je v rozhodnutí č. 1713. Pani ministerka, prosím, ujmite sa slova a uveďte vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákon , tlač 1613.)
Tomáš, Erik, poslanec NR SR (2022-02-22):
Kolegovia, ďakujem veľmi pekne za všetky faktické poznámky, ale sústredím sa len na dve. Vidím, že pán Pollák, ako je už jeho tradíciou, vždy dá faktickú poznámku a potom utečie zo sály, ale verím, že niekde skrčený v kúte teraz počúva. No, pán Pollák, zrovna vy, poslanec OĽANO, budete vyčítať niektorým poslancov, že majú písomne pripravené prejavy, vy, ktorých celý klub číta ešte aj faktické poznámky z tých laptopov, ktoré vám tam posiela vaša centrála?! Že sa nehanbíte, nie ste schopný nikto z vás naformulovať dve súvislé vety, a vy toto budete kritizovať? No a potom tá druhá poznámka o tých komunikáciách s Kočnerom a tak ďalej. No tak vám pripomeniem, kto sa s Kočnerom stretával. Váš líder OĽANO Igor Matovič. Minister hospodárstva Sulík dokonca raňajkoval s pánom Kočnerom – párečky, praženička – sedemnásťkrát, sa priznal. Nehovoriac o tom, kto komunikoval s pani Zsuzsovou, keď ste už tu pána Glváča spomínali. Ale ešte jedna novinka, tá nová vec, ktorá tiež tak prebehla médiami veľmi hladko, ako sa prevalilo, pani ministerka kultúry s pánom Tóthom, s jeho pravou rukou pána Kočnera, tak toto asi nejak neregistrujete, že? Hanbite sa všetci v OĽANO, jak ste, akí ste pokrytci. A druhá poznámka k predsedovi Pellegrinimu. Áno, máš pravdu, že naozaj pani Kolíková tu prišla obhajovať pána Mikulca, ani raz som nepočul, aby sa ako žena zastala ženy, pani Santusovej, ale naďalej odvolávala, teda obhajovala pána Mikulca. A potom si dobre poznamenal, že áno, už majú obsadenú politicky políciu, idú sa snažiť odstrániť pána Žilinku, aby obsadili aj prokuratúru definitívne, no a pani Kolíková, samozrejme, sa touto reformou snaží obsadiť aj súdy, pretože o tom presne tá reforma, tá súdna mapa je, aby ona personálne obsadila všetky tie nové súdy a bude hotovo. Vymaľované.
Grendel, Gábor, podpredseda NR SR (2020-06-09):
Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Glváč, Martin, podpredseda NR SR (2019-09-11):
(Pauza, zaznievanie gongu.) Vážené dámy, vážení páni, myslím si, ak to tu mám dobre napísané, pani ministerka, mikrofón je váš. (Pokračovanie v rokovaní o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a o zmene a doplnení zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1509.)
Paška Pavol, predseda NR SR (2012-07-02):
(Hlasovanie.) 138 prítomných, 43 za, 78 proti, 16 sa zdržalo, 1 nehlasoval. Nebudeme pokračovať v rokovaní. Pán poslanec Mihál uvedie teraz, aha, pardon, je to, pardon, ospravedlňujem sa, je to bod, ktorý ešte nebol prerokovaný, je prerušená rozprava. Ešte predtým, ako pristúpime k tajnému hlasovaniu, chcem vás informovať, že gestorský výbor pre ľudské práva, ktorý opätovne rokoval o návrhu na voľbu členov Správnej rady Ústavu pamäti národa, bola to tlač 103, odporúča odložiť hlasovanie o tomto návrhu na ďalšiu riadnu schôdzu. Je všeobecný súhlas? (Súhlasná reakcia z pléna.) Ďakujem pekne. Ešte vás chcem požiadať o jednu zmenu programu. Vzhľadom na to, že pán navrhovateľ, pán poslanec Beblavý, je ospravedlnený zo zajtrajšieho rokovacieho dňa, navrhujem, aby sme bod, jeho poslanecký návrh, ktorý je pod tlačou 96, a je to zákon o bankách, prerokovali hneď potom, ako ukončíme tajné hlasovanie. Je všeobecný súhlas? (Súhlasná reakcia z pléna.) Potom budeme pokračovať v prerušenej rozprave o návrhu, ktorý máme prerušený. Ďakujem pekne. Prikročíme teraz k voľbe člena Rady Rozhlasu a televízie Slovenska , je to tlač 44. Poprosím, aby každý vyjadril svoju vôľu. Pristúpime, poprosím overovateľov, aby sa ujali svojej funkcie, a pristúpime k vykonaniu tajného hlasovania. Po vyhlásení výsledkov budeme pokračovať podľa programu. Zajtra, ešte vás chcem informovať, dámy a páni, že na poslaneckom grémiu sme sa dohodli, dnes budeme pokračovať v rokovaní do 19.00 hodiny, zajtra budeme pokračovať rokovaním o programe schôdze od 9.00 hodiny ráno s tým, že hlasovanie bude až o 17.00 hodine. Pokiaľ by priebeh rokovania o programe schôdze bol rýchlejší, budeme hlasovať na základe toho, ako sa bude vyvíjať rozprava. Ďakujem pekne. (Akt tajného hlasovania.)
Grendel, Gábor, podpredseda NR SR (2023-03-22):
Pani poslankyňa Monika Kavecká.
Huba, Mikuláš, poslanec NR SR (2015-06-19):
Ďakujem pekne. Pán kolega Martvoň, trošku sa točíme v takom začarovanom kruhu, obávam sa, pretože vy nám vytýkate, že sa dotýkame nejakej oblasti, ktorá nie je zatiaľ presne definovaná v našom zákone o ovzduší. Ale to je presne ono. My sa snažíme tento deficit zákona o ovzduší odstrániť tým, že jeho pôsobnosť ako keby rozširujeme na tie zapáchajúce látky, čo nie je nič mimoriadne. Ja som tu citoval smernicu Európskeho parlamentu a Rady 2010/75/EÚ z 24. novembra 2010 o priemyselných emisiách, kde sa o tomto už hovorí, ale len v súvislosti s jednou časťou problému a to sú spaľovne odpadov. Čiže nie je to, ako som hovoril, objavovanie Ameriky. Je tu už tento precedens, na ktorý nadväzujeme. A takisto aj náš zákon o ovzduší hovorí, aby som presne citoval, „pachové znečisťujúce látky“. Možno si nerozumieme v tom, že u nás sa chápu ako tieto pachové znečisťujúce látky len tie, ktoré majú dokázateľne negatívny vplyv na zdravie. Ale my práve túto kategóriu rozširujeme aj o látky, ktoré dokázateľne nemusia mať negatívny vplyv na fyzické zdravie, ale sú nepochybne obťažujúce. A preto aj po početných konzultáciách už so spomínanými odborníkmi zvolili tento prístup toho subjektívneho prístupu tých ľudí, ktorí sú obťažovaní. Čiže my tam preto zámerne nejdeme do taxatívneho vymenúvania týchto látok, lebo to by bol trošku problém, by sme sa dostali do toho konfliktu, či sú zdraviu škodlivé alebo nie sú. Ale nám stačí to, že tých dvadsať a viac ľudí konštatuje, že ich... (Prerušenie vystúpenia časomerom.)
I. Federič, poslanec: (2005-11-09):
- doriešiť formu tzv. majetkových priznaní, ich tlačív tak, aby mali právny základ a jednoznačnú výpovednú hodnotu, - určiť súčinnosť ďalších orgánov pri realizácii tohto zákona v praxi a ich zodpovednosť na ich naplnenie v praxi, - zveriť akademickému senátu vysokej školy ďalšie oprávnenie v zmysle tohto ústavného zákona a - doriešiť rad ustanovení zákona tak, aby boli jednoznačné a umožnili pružnejší a logickejší postup orgánov konajúcich podľa tohto ústavného zákona. Myslím, že ide o dôvody vyslovene pragmatické, ktoré umožnia doterajšie znenie platnej právnej úpravy posunúť kvalitatívne vyššie a odstrániť prekážky, ktoré bránia jeho účinnejšiemu uplatneniu v praxi. Výsledky rokovania Národnej rady o tomto návrhu ústavného zákona v prvom a druhom čítaní vo výboroch svedčia o tom, že dôvody pre jeho novelizáciu sú zo strany poslancov akceptovateľné a je len na dnešnej rozprave, či a ako sa pristúpi k ich prípadnému dopracovaniu. Z tohto dôvodu si vás dovolím požiadať o jeho podporu v druhom čítaní a následne v hlasovaní s jeho postúpením do tretieho čítania a súčasne aj o jeho schválenie v znení zmien a prijatých doplnkov v rozprave podľa odporúčaní gestorského výboru. Ďakujem pekne. Pán predsedajúci, skončil som.
Grendel, Gábor, podpredseda NR SR (2022-03-16):
Ďakujem pekne, pán predseda. Páni poslanci, samozrejme, ľudská vynaliezavosť je bezhraničná, takže všeličo je možné a ja teda ešte raz len upresním, že podobný odsek v rámci toho paragrafu je už aj dnes v tom zákone. Ja ho prečítam a potom prečítam to, čo je v tej novele. Takže dnes to znie takto: Povinnosť prevádzkovateľa autoškoly: Prevádzkovateľ autoškoly je povinný e) vydať po skončení kurzu osvedčenie tomu, kto absolvoval výučbu a výcvik podľa tohto zákona vykonávacieho predpisu a učebných osnov. Čiže už dnes tam je, že udeľujú vodičské preukazy tomu, kto absolvoval výučbu a výcvik. Existuje kontrola v rámci ministerstva dopravy, kontrola autoškôl a majú proste také príklady, najmä v spojení s korupciou, že buď výcvik sa fláka, alebo výučba sa fláka. Čiže počuli ste súčasné znenie a nové znenie je: Prevádzkovateľ autoškoly je povinný vydať po skončení kurzu osvedčenie o absolvovaní kurzu len tomu, kto absolvoval výučbu a výcvik podľa tohto zákona, vykonávacieho predpisu alebo učebných osnov. Čiže skoro to isté. Osvedčenie o absolvovaní kurzu vydané v rozpore s týmto ustanovením je neplatné. Ja si myslím, že to má svoje opodstatnenie, je to podnet z ministerstva dopravy, vychádza z aplikačnej praxe a myslím si, že má aj istý bezpečnostný, preventívny charakter, možno menej tá výučba, ale viac ten výcvik. Jednoducho, keď ľudia nechodia na výcvik v rámci autoškoly a vybavia si absolvovanie tej skúšky a príde sa na to, tak je podľa mňa úplne v poriadku, aby ten preukaz bol neplatný a proste poctivo, aby si museli absolvovať celý kurz. (Reakcie z pléna.) Ako sa na to príde? (Prerušenie vystúpenia časomerom. Rečník rozpráva mimo mikrofón.)
Blanár, Juraj, podpredseda NR SR (2022-09-21):
Pán poslanec Taraba s faktickou poznámkou.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138, za 77, proti 12, zdržalo sa 49 poslancov. Schválené.
Kaník, Ľudovít, poslanec NR SR (2013-06-19):
Ďakujem. Pán minister, čo sa týka tých prognóz, no tam sa zhodneme, len mi to tak pripadá, že tí, čo tie prognózy píšu, tak síce týždeň alebo neviem koľko počítajú, ale do tých výpočtov zapracúvajú vaše sny, túžby a želania, ktoré sú v príkrom rozpore s realitou. A potom, samozrejme, čo prognóza, to horší výhľad. Ale to my sme na začiatku povedali, kam to bude smerovať, pretože zdravý ľudský rozum nepustí a dva a dva vždy budú štyri. Ja som vám dal krištáľovú guľu, keď sme tu rozpočet prerokúvali, a tá by vám lepšie poslúžila ako odvolávanie sa na prognózy. A zdravý rozum, ľudský rozum hovorí, keď vy zvýšite rôznymi cestami náklady firmám, keď zvýšite dane, odvody, zhoršíte podmienky na trhu práce, keď odmietate odstraňovať bremená, ktoré majú, aj také tie jednoduché, zdravotná služba pre všetkých povinná, tu spomínané audity a také by sme vymenovali ďalšie. Samozrejme, že tým firmám a tomu podnikovému sektoru sťažujete situáciu a zvyšujete náklady. A potom keď súťažia na zahraničných trhoch a ten zahraničný odberateľ má možnosť si vybrať ten istý výrobok alebo podobný s nižšími nákladmi ako slovenskú firmu s vyššími, pretože aj vy ste im zvýšili náklady, tak, samozrejme, že tá firma stratí zákazku. Ale vy vidíte len tú koncovku, tú javovú formu, ako sme sa to dakedy učili, len ten jav, nevidíte podstatu. A to, že je tu otvorená ekonomika, to my všetci vieme. Ale tak porovnávajme sa s ďalšími otvorenými ekonomikami, ako Litva, Lotyšsko, Estónsko, ktoré idú inými cestami a dosahujú pozitívne výsledky. A sú to menšie krajiny, s menším trhom, ako máme my, a nemajú dlhy. A domáci dopyt, keď vy zabijete tým, že ľuďom zoberiete peniaze a zoberiete prácu, tak darmo vy voláte a túžite po jeho oživení, keď ho sami vraždíte... (Prerušenie vystúpenia časomerom.)
Pellegrini, Peter, predseda NR SR (2015-09-22):
Kolegyne, kolegovia pristúpime k rokovaniu v prvom čítaní o vládnom návrhu zákona o uznávaní dokladov o vzdelaní a o uznávaní odborných kvalifikácii a o zmene a doplnení niektorých zákonov . Vládny návrh zákona má parlamentnú tlač 1722, návrh na jeho pridelenie na prerokovanie výborom je v rozhodnutí č. 1730. Poprosím pána ministra školstva, vedy, výskumu a športu Slovenskej republiky Juraja Draxlera, aby vládny návrh zákona uviedol. Nech sa páči, pán minister, máte slovo.
Vašečka, Richard, poslanec NR SR (2019-09-25):
Dobre. Ďakujem. Ja len naozaj krátko. Chcem poďakovať za túto diskusiu aj za vzájomnú podporu. Teraz sme vlastne skončili v tomto duchu. Ja naozaj pozývam poslancov Národnej rady, viem, že mnohí to sledujete cez monitory, a teda viete o tom. O 11.00 hod., ak to teda tak určia spravodajcovia, bude hlasovanie. Môžme rozhodnúť. Sme parlamentná republika, nemôže nám do toho hovoriť ani pán predseda vlády, ani pani prezidentka, ani ďalší ľudia. Podpora spoločnosti je veľká v tejto chvíli, tak to vyšlo. Bol Národný pochod za život. Teraz odovzdávali petíciu ďalších desiatok tisíc občanov, ktorí prosia poslancov, aby sme tieto veci posunuli. Ja za seba ako navrhovateľ jedného z týchto zákonov vás prosím o podporu aj tých ďalších, a ak by sme nevedeli urobiť veľký krok, urobme aspoň nejaký krok, ktorý bude veľmi dôležitý a vôbec nebude len taký, ale bude mať veľký význam. Skúsme sa preniesť nad nejaké stranícke, politické veci a myslieť na dieťa a jeho matku. Ďakujem veľmi pekne.
Zmajkovičová, Renáta, podpredsedníčka NR SR (2012-08-07):
V rozprave vystúpi pán Štefanec, pripraví sa pán poslanec Chren. Pán poslanec, máte slovo, nech sa páči.
Matovič, Igor, poslanec NR SR (2010-12-07):
Vážený pán zastupujúci predseda? Tak? (Reakcia z pléna.) Vážený pán predsedajúci, pán minister, milí poslanci a poslankyne, chcel by som vystúpiť pri teda príležitosti návrhu štátneho rozpočtu, ale zároveň mi dovoľte na začiatok, aby som možno zaujal také stanovisko k voľbe generálneho prokurátora aj na tomto mieste. Viem, že opozícia nám vyčíta, že vlastne tá forma, ktorú sme zvolili, obštrukcie, to je cesta pošliapania demokracie a podobne. Ja si práveže myslím, že táto forma obštrukcie je jediná cesta, ako zachrániť práve demokraciu pred ľuďmi, ktorí sedia tuná napravo a teraz práve vykrikujú, lebo myslím si, že nebola vôbec žiadna náhoda, že tí šiesti poslanci, ktorí vo štvrtok hlasovali, tak ako hlasovali, záhadne zmenili a zásadne zmenili svoj postoj. Myslím, že v tomto prípade išlo jednoznačne o korupciu. A ak máme bojovať s takýmto nádorom v našej demokracii, tak si myslím, že je adekvátne použiť aj taký liek, ako je obštrukcia, ktorú sme zvolili, a následná verejná voľba, ktorú musíme prijať. Sám pred sebou som si toto stanovisko alebo ten postoj vysvetlil možno takým príkladom, aby ste ho pochopili aj vy, že demokracia je niečo ako živý organizmus, ktorý keď je zdravý, tak vtedy si funguje svojím vlastným životom a vtedy vlastne môžeme mu dať svoju slobodu. Ale v prípade ak sa v tom živom organizme vyskytne nádor, kde ja považujem za nádor už iba podozrenie z korupcie, ktoré pravdepodobne tu bolo, tak v tom prípade na ten nádor musíte nasadiť aj trošku silnejšie lieky. A jednoducho tomu organizmu nasadíte nejakú chemo... Ako sa to volá? Zabudol som. (Hlasy z pléna.) Tak, chemoterapia. A to, čo my sme urobili, že sme lístky vyniesli a následne že budeme sa snažiť presadiť verejnú voľbu, je práve tá chemoterapia na nádor, ktorý vy ste do našej demokracie zaviedli. Takže to je toľko postoj k tomuto. K štátnemu rozpočtu, prepáčte, že to bolo trošku od veci. (Prerušenie vystúpenia predsedajúcim.)
P. Hrušovský, predseda NR SR: (2004-04-29):
Páni poslanci, otváram rozpravu o tomto bode programu. Konštatujem, že do rozpravy sa nehlási z prítomných pánov poslancov nikto, preto vyhlasujem rozpravu o tomto bode programu za skončenú. Prerušujem rokovanie o návrhu na voľbu predsedu Úradu na ochranu osobných údajov. A poprosím pána poslanca Mikloška, ktorého poveril výbor pre školstvo, vedu, mládež, vzdelanie a šport, aby predložil návrh na voľbu dvoch členov Rozhlasovej rady , ktorý prerokúvame ako tlač 612. Nech sa páči, pán poslanec Mikloško.
Laurenčík, Milan, podpredseda NR SR (2021-10-05):
Posledným rečníkom z ústne prihlásených je pán poslanec Juraj Šeliga, ktorému v tejto chvíli odovzdávam slovo, nech sa páči.
Zmajkovičová, Renáta, podpredsedníčka NR SR (2012-05-15):
Keďže je 19.00 hodina, spýtam sa vás, páni poslanci, keďže máme teraz rozpravu o tomto bode programu, či je všeobecný súhlas, aby sme dokončili tento bod rozpravy. (Súhlasná reakcia pléna.) Takže, poprosím, pán poslanec Sulík, nech sa páči.
Glváč, Martin, podpredseda NR SR (2016-09-22):
Pekný deň prajem, ospravedlňujem sa za meškanie, ale dole bola zápcha. Vážené panie poslankyne, vážení páni poslanci, otváram desiaty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Blanár, pani poslankyňa Cigániková, Fecko, Gaborčáková, Kiššová, Lipšic a Pčolinská. Pokračujeme v prerušenej zlúčenej rozprave v prvom čítaní o dvoch návrhoch noviel zákona č. 596/2003 Z. z. o štátnej správe v školstve a školskej samospráve, sú to tlače 211 a 201. Prosím poslankyňu Veroniku Remišovú a poslanca Petra Osuského, aby zaujali miesto určené pre navrhovateľov a spravodajcov. Z výboru pre vzdelávanie, vedu, mládež a šport poslanca Branislava Gröhlinga a poslanca Martina Poliačika, aby zaujali miesto určené pre spravodajcov. Minulý týždeň v stredu 14. septembra 2016 neukončil svoje vystúpenie do rozpravy písomne prihlásený poslanec Oto Žarnay, ktorému odovzdávam slovo. Pripraví sa poslanec Miroslav Sopko, po ňom ešte je písomne prihlásený poslanec Peter Chudík. Nech sa páči. (Pokračovanie rokovania zlúčenou rozpravou o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 211, a o návrhu poslancov Národnej rady Slovenskej republiky Petra Osuského, Ondreja Dostála a Branislava Gröhlinga na vydanie zákona, ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 201.)
Kollár, Boris, predseda NR SR (2022-06-16):
S ďalšou faktickou pán poslanec Blanár.
Figeľ, Ján, podpredseda NR SR (2013-06-25):
Ďakujem pekne.
Holý, Štefan, podpredseda vlády SR (2021-05-04):
Vážený pán predsedajúci, vážené panie poslankyne, vážení páni poslanci, dôvodom vypracovania tohto vládneho návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určitého výrobku na trhu a o zmene a doplnení niektorých zákonov a ktorým sa menia a dopĺňajú niektoré zákony. Návrhom zákona sa zabezpečuje čiastočná implementácia nariadenia Európskeho parlamentu a Rady o dohľade nad trhom a súlade výrobkov s technickými predpismi z oblasti posudzovania zhody a implementácia niektorých ďalších nariadení Európskeho parlamentu a Rady najmä vo vzťahu k ustanoveniu orgánov dohľadu a notifikujúce autority pre nové skupiny určených výrobkov, ktorými sú hnojivá a bezpilotné letecké systémy. Predmetom návrhu zákona bude aj úprava niektorých ustanovení zákona, ktoré vyplynuli z aplikačnej praxe, najmä úprava procesných ustanovení týkajúcich sa autorizácie, ktorá by mala podnikateľským subjektom uľahčiť prehľad o ich rozsahu autorizácie, ako aj jednoduchšie preukazovanie svojho oprávnenia v rámci iných správnych konaní. Ďalej sa spresňuje postup udeľovania tzv. výnimiek úradom a dopĺňa sa oprávnenie úradu vykonávať kontrolu nad certifikátmi pre zdravotnícke pomôcky vydané notifikovanými osobami v oblasti zdravotníckych pomôcok. Novelizácie ďalších zákonov súvisia s implementáciou nariadenia Európskeho parlamentu a Rady po dohľade nad trhom a súlade výrobkov, nariadenia o jednotnej digitálnej bráne a ďalšími nariadeniami Európskeho parlamentu a Rady, ako aj s požiadavkami vyplývajúcimi z aplikačnej praxe. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Susko, Boris, poslanec NR SR (2023-03-22):
V rozprave k tomuto návrhu zákona nevystúpil nikto, teda nebol podaný žiaden procedurálny návrh. Preto prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Vetrák, Milan, poslanec NR SR (2023-02-09):
Ďakujem pekne, pán predsedajúci. Tak, vážené pani poslankyne, vážení páni poslanci, dnes sme asi ako hnutie OĽANO jediná strana, ktorej záleží, aby sa aj kvalita tvorby zákonov zvyšovala. Dá sa to robiť rôznym spôsobom a jedným z tých spôsobov, o ktorý nás aj podnikateľský sektor už dlhodobo žiada, je, aby keď meníme v parlamente zákony, tak boli prijímané nie každú chvíľu, ale aby bol nejak stíšený celý ten proces najmä z hľadiska nadobudnutia ich účinnosti, aby mali dosť času sa na novú právnu úpravu pripraviť, či už administratívne, finančne a inak. O tom je aj návrh zákona alebo návrh novely zákona o tvorbe zákonov a ja teda o tom podrobnejšie poviem potom v rozprave, do ktorej sa, pán predsedajúci, hlásim ako prvý. Ďakujem zatiaľ za pozornosť.
Figeľ, Ján, podpredseda NR SR (2013-01-29):
Ďalšie vystúpenie podľa poradia je na Zsoltovi Simonovi. Nech sa páči, pán poslanec.
Blanár, Juraj, podpredseda NR SR (2021-04-30):
Ďakujem veľmi pekne, ďakujem veľmi pekne, pán predsedajúci. Myslím si, že tu už bola zabehnutá prax, že automaticky technici vedia, keď oznámim, že idem prednášať, ale dobre.
Krajčí, Marek, poslanec NR SR (2024-06-11):
Navrhujem, aby bol do programu rokovania Národnej rady Slovenskej republiky doplnený nový bod programu, v rámci ktorého Národná rada Slovenskej republiky prijme uznesenie, ktorým požiada ministerku zdravotníctva Slovenskej republiky Zuzanu Dolinkovú, aby predložila správu o stave pripravenosti systému objednávania pacientov na poskytovanie zdravotnej starostlivosti. Odôvodnenie: V médiách dávnejšie zaznela informácia o tom, že ministerka zdravotníctva už dlhšiu dobu odsúva predpripravené zavedenie objednávacieho systému pre pacientov, a to aj napriek tomu, že naďalej narastajú neúnosné poplatky za objednávanie pacientov na vyšetrenia, ku ktorému dochádza obchádzaním zákona, ktorý takéto úhrady explicitne zakazuje. Neefektívnym manažmentom pacienta v kombinácii s vyberaním poplatkov za objednanie sa na vyšetrenie vzniká bariéra, ktorá pacientom bráni v prístupe ku včasnej a účinnej zdravotnej starostlivosti. Vzhľadom na vyššie uvedené skutočnosti je namieste zistiť, prečo na Slovensku nefunguje centrálny objednávací systém pre pacientov. Ďakujem.
Šimečka, Michal, podpredseda NR SR (2023-11-14):
Ďakujem veľmi pekne. Nasleduje pán poslanec Lackovič. Prosím, máte slovo.
Bugár, Béla, podpredseda NR SR (2019-06-25):
Pán poslanec Mihál, môžte reagovať, nech sa páči.
Mezenská, Helena, poslankyňa NR SR (2012-06-21):
Ja znova zopakujem. Slovensko má na to, aby išlo vlastnou cestou. Nie je pravda, že Slovensko je závislé na zahraničných partneroch. Máme mnoho potenciálu na to a som presvedčená o tom, že peniaze, ktoré teraz pôjdu do eurovalu, sa ďaleko účelnejšie mohli využiť, napríklad na podporu vidieka. Je tam množstvo mladých rodín, ktoré, ak by sme adresne podporili touto cestou, možno aj bez európskych mechanizmov aj bez podporných prostriedkov z Európskej únie, mohli by si napríklad zdokonaliť svoje príbytky. Mohli by tam napríklad rozvíjať agroturistiku, mohli by si sami vypestovať plodiny, potraviny, mohli by chovať domáce zvieratá. Takto sa dá naštartovať ekonomika. Takto sa dá rozvíjať myšlienka rozvoja vidieka. Takto sa dá riešiť chudoba na vidieku. Neviem, prečo nejdeme touto cestou. My vôbec nepotrebujeme tieto peniaze, ktoré ľudia tak nutne potrebujú vydávať do stratenej Európy. Celá myšlienka eurovalu mi pripomína stroskotávajúci Titanic, na ktorom my ideme teraz posledné prostriedky vynakladať na to, aby sme opravili schodisko. Slovensko má byť suverénnou krajinou a je srdcom Európy. Je nielen srdcom Európy, ale je aj križovatkou. Akurát na tejto križovatke, na ktorej má zastať úlohu semafora, prestalo byť týmto semaforom. Ako vyzerá križovatka bez semafora? Ak táto križovatka nie je regulovaná, nemôže byť regulovaná ani premávka. Skúsme sa zamyslieť nad tým, či práve to, že teraz tápa Európa, nie je výsledkom aj toho, že Slovensko a každý svojbytný štát, ktorý stratil svoje sebaurčenie, či náhodou práve preto nie je a netápa aj celá Európa. Nemôžeme poznať vzťahy s našimi susedmi, keď nepoznáme sami seba, keď nepoznáme, aký je náš potenciál. (Prerušenie vystúpenia časomerom.)
K. Tóthová, poslankyňa: (2009-02-03):
Preto by som chcela veľmi jasne povedať, že slogan, ktorý tu bol uvedený vo faktickej poznámke na vystúpenie predsedu Národnej rady, že za Fica sa prepúšťa, vážení, kto takto skracuje problém a politicky ho podsúva, ten nepochopil, o čo ide vo svete. Nepochopil! Pretože Fica nemá Nemecko, Fica nemá Francúzsko, Fica nemajú Spojené štáty americké – a aké problémy sú tam. Aké problémy sú tam, vážení! (Potlesk.) Takže takto stavať otázku je skresľovanie a posúvanie problému niekde, kde môžu byť len politické šarvátky a nie meritórne riešenie veci. A o tom, že hovoríme o bývalom prístupe a súčasnom, o liberálnej politike ekonomickej, ktorej odzvonilo a ktorej realizáciou dneska cítime jej dôsledky, nedobrej politiky, o tom musíme hovoriť, pretože metódy riešenia problému z liberálneho pohľadu sú iné ako z pohľadu praktickej sociálnej ekonómie. A musíme si vyjasniť a musíme si povedať, že niektoré veci na Slovensku skutočne pocítime vzhľadom na to, že sa presadilo niekedy voľnomyšlienkarstvo – štát nič, štát najhorší vlastník, štát žiadny regulátor. A dneska dochádzame k tomu, že to už neplatí, že je tejto politike koniec, a preto aj tento legislatívny návrh, o obsahu ktorého budeme rokovať o chvíľu, treba vnímať z toho pohľadu, že dnes progresívny pohľad je štát áno. Tam, kde má, musí. Ďakujem za pozornosť. (Potlesk.)
Pellegrini, Peter, podpredseda NR SR (2020-07-23):
Na vaše vystúpenie – šesť poslancov. Ako prvý, pán poslanec Šutaj Eštok.
K. Sárközy, poslankyňa: (2007-05-11):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Cieľom predloženého návrhu je spresniť rozsah opatrovateľskej služby a upraviť podmienky, pri splnení ktorých má príslušný orgán povinnosť poskytnúť subjektu poskytujúcemu sociálnu pomoc minimálny finančný príspevok. Návrh zákona nebude mať dopad na štátny rozpočet. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla po rozprave v zmysle § 73 ods. 3 písm. c) zákona č. 350/1996 Z. z. na tom, že ho prerokuje v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prideliť návrh zákona na prerokovanie: ústavnoprávnemu výboru, Výboru Národnej rady Slovenskej republiky pre financie, rozpočet a menu a výboru pre sociálne veci a bývanie, ktorý navrhujem zároveň za gestorský výbor. Súčasne navrhujem, aby výbory, ktorým bol uvedený návrh pridelený, ho prerokovali v lehote do 18. júna 2007 a gestorský výbor v lehote do 19. júna 2007. Vážený pán predseda, skončila som, môžete otvoriť rozpravu. Ďakujem.
Andrejuvová, Anna, poslankyňa NR SR (2021-05-05):
Ďakujem pekne, pán predsedajúci. Ja by som k pánu Blahovi povedala jedno. Pán Blaha, vy ste to vôbec nečítali, pretože to, čo ste rozprávali, z veľkej väčšiny vôbec nesúvisí s daným návrhom. Možno ešte krátko k tomu. Je smutné absolútne, možno až úbohé, že namiesto vecnosti ste išli úplne do osobnej roviny. A ešte smutnejšie je na tom, že ste vôbec nespomenuli tých ľudí, ktorí tu trpeli za toho režimu. A urobili ste z ľudí, ktorí porušovali základné ľudské práva, obete. To považujem úplne za absurdné. A čo sa týka obrazu, to, ako vnímate realitu, minulosť, to, myslím si, že sa hlboko mýlite a spravodlivosť nie je pomsta. To ste asi z toho návrhu tiež asi nepochopili, neviem, či ste to vôbec čítali. A aj to hovorí o tom, aký máte vy obraz o spravodlivosti, po tom vašom prejave. Ďakujem. (Potlesk.)
P. Paška, predseda NR SR: (2008-05-15):
Vyhlasujem rozpravu za skončenú. Pani poslankyňa, chcete sa za navrhovateľov ešte vyjadriť k rozprave?
M. Číž, podpredseda NR SR: (2008-11-26):
Takže, vážené panie poslankyne, vážení páni poslanci, otváram druhý rokovací deň 29. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci: podpredseda Národnej rady Viliam Veteška a poslanci Mikuláš Dzurinda, Gábor Gál, Ľuboš Micheľ, Tibor Mikuš a Jozef Rydlo. Podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení zákona č. 86/2008 Z. z. a o zmene a doplnení niektorých zákonov . Tento vládny návrh zákona máte ako tlač 802 a spoločná správa výborov je označená ako tlač 802a. Prosím teraz ministra dopravy, pôšt a telekomunikácií Slovenskej republiky Ľubomíra Vážneho, aby tento vládny návrh zákona odôvodnil. Pán minister, máte slovo.
Vitteková, Anna, poslankyňa NR SR (2013-09-25):
Teraz hlasujeme o pozmeňujúcom návrhu pána poslanca Hraška.
P. Paška, predseda NR SR: (2008-09-17):
Spravodajcom je pán Ľuboš Martinák.
Bublavý, Dušan, poslanec NR SR (2016-10-19):
Pani kolegyňa Remišová, ja som veľmi rád, že vy pristupujete k navrhovanej novele zodpovedne a konštruktívne, dokonca chcete aj vy nejaké vylepšenia, to znamená, že ste podali aj pozmeňujúci návrh, ktorý napomôže k transparentnosti. Ja si myslím, že takto treba pristupovať a nie kolegovia, ktorí sú opoziční, len kritizujú. A ja si myslím, že pani ministerka pristúpila k danej novele veľmi zodpovedne a hovorí pravdu, že sa snaží, aby ten zákon bol čo najtransparentnejší a aby schránkové firmy a špekulanti nemohli kšeftovať so štátnymi finančnými zdrojmi. A to je vlastne podstata a nie, aby sme ešte kritizovali a hľadali všetko možné a hovorili iné záležitosti, ktoré nemôže riešiť tento zákon. To, že je korupčné prostredie alebo že je korupcia, veď tento zákon robíme kvôli tomu, aby k tej korupcii nemohlo prichádzať, alebo aby sme ju mohli trestať. A ja si myslím, že ideálne by bolo, keby bol aj nejaký cenník prác a tovarov a služieb štátu nejaký, aby niekto nemohol špekulovať pri verejných obstarávaniach, ale to už je zase o niečom inom. Aby sme vedeli, že nikto nemôže predražovať tender, keď je nejaká cena tej danej či už práce, alebo tovarov, ale to je o niečom inom. Ja chcem pochváliť pani ministerku, že urobila kus poctivej práce, ktorú treba podporiť. A budem veľmi rád, keď tých poslancov, ktorí zahlasujú za túto novelu, aby bolo čo najviac.
Blanár, Juraj, poslanec NR SR (2011-07-12):
Pán poslanec Ondruš, plne podporujem všetko, čo ste povedali v rozprave, a rovnako aj pozmeňujúci návrh, pretože ako-tak, keby prešiel, by zmiernil tieto negatívne dôsledky, ktoré predkladá táto vláda v svojej novele Zákonníka práce. Ale dovoľte mi, aby som ešte zopár vecí pridal k tomu, čo ste na úvod hovorili na adresu pána poslanca Kaníka, ktorý označil Zákonník práce ako prostriedok na vytváranie dobrých podmienok na podnikanie. Ja by som chcel ešte dodať a pripomenúť, Zákonník práce nevznikol z popudu zamestnávateľov. Zákonník práce vznikol práve z popudu zamestnancov, pretože keby to bolo opačne, tak dodnes zamestnanci pracujú dvanásť hodín. A mohol by som hovoriť o ďalších a ďalších iných veciach. Čiže pán poslanec Kaník sa hlboko mýli a vy ste to vo svojom vystúpení, pán poslanec Ondruš, jasne pomenovali. Zákonník práce je tu práve preto, aby ochraňoval v tomto nerovnovážnom pôsobení zamestnancov. Zákonník práce je tu na to, aby vytváral sociálne istoty pre zamestnancov, pretože v konečnom dôsledku je to najväčší kapitál pre zamestnávateľa. A tento Zákonník práce mu práve to umožňuje. Pani poslankyňa Takáčová reagovala na vaše vystúpenie a nemôžem nič iné povedať, že kvôli možno pár výnimkám hádžete všetkých do jedného vreca. Všetci sú flákači, všetci sú tí, ktorí to zneužívajú, pretože ani jeden z vás možno ešte nemal tú príležitosť byť na úrade práce a si to vyskúšať. Vážené pani poslankyne, páni poslanci, tento Zákonník práce je škodlivý. Je zlý a vôbec nepomôže zmierniť nezamestnanosť, o ktorej tu hovorí pán minister a vy, koaliční poslanci, aj... (Vystúpenie prerušené časomerom.)
Simon, Zsolt, poslanec NR SR (2018-10-18):
Ďakujem pekne. Pán kolega Baláž, ja by som vás chcel veľmi úprimne poprosiť, už prestaňte hovoriť o nejakej potravinovej sebestačnosti. To je opakovanie len toho, čo začal minister Jahnátek v minulom volebnom období a vidíme to na zahraničnej obchodnej bilancii vašej politiky, lebo toto je vláda kontinuity, že to prepadá geometrickým radom. Prijímali ste zákony v minulom volebnom období, ktoré nútili obchodníkov, aby uzatvárali zmluvy nie na území Slovenska za prísnych podmienok, ktoré platia na území Slovenska, ale aby si išli urobiť kontrakt mimo územia Slovenskej republiky. Preto máme čoraz viac zahraničných výrobkov alebo potravín na našich pultoch. Lebo tam platí medzinárodné právo a tu slovenské právo. Takže keď prijímate hlúpy zákon, tak len hlúposť z toho vznikne. Moja starká to povedala tak, že z hlúpej diery len hlúpy vietor zaveje. K tomuto návrhu. Tento návrh neprinesie ale že nič pre poľnohospodárov, lebo keď to majú rozdeľovať ľudia ako Hoľko s Gajdošom, keď už nakúpia všetky lietadlá a vyzbroja celú armádu, tak nemám istotu, že tie peniaze budú efektívne využité. Zdaníte aj to, čo by ste nemali. Tu kolegovia už povedali, že sú slovenskí výrobcovia, ktorí si vybudovali svoju vlastnú sieť, aby nemuseli ísť do medzinárodných obchodných reťazcov. Aj ich zdaníte, aj ich výrobky čisto slovenské sa stanú menej konkurencieschopné na trhu. A toto je naozaj smutné a robí to, voči slovenským výrobcom to robí Slovenská národná strana. Keby ste naozaj dali daňové úľavy, keď niekto modernizuje a bude vedieť byť... (Ukončenie vystúpenia časomerom.)
Števulová, Zuzana, poslankyňa NR SR (2023-12-14):
Ďakujem za slovo a ďakujem ti, Oskar, že si za Progresívne Slovensko, za klub Progresívne Slovensko predniesol tento príspevok, a keď si ho hovoril a poukazoval si na tú situáciu v oblasti teda zdravotníctva a Úradu pre dohľad nad zdravotnou starostlivosťou, tak mi to prišlo až také príznačné, že tu takto pod rúškom noci sme začali diskutovať o zákone, ktorého skutočnou podstatou je, ako môj kolega Kišš povedal, lex únos štátu, resp. ovládnutie dôležitých štátnych orgánov touto vládou a nominácia jej vlastných nominantov na tie miesta, a mne teda v tejto súvislosti nedá opätovne spomenúť dnešné vyhlásenie Iniciatívy pre právny štát, ktorá skritizovala vládu za spôsob, akým sa prijíma momentálne celá táto legislatíva, táto legislatívna smršť skráteným legislatívnym konaním a odkazuje aj na svoje predchádzajúce stanovisko, kde nám vyrátala z ich pohľadu sedem smrteľných hriechov právneho štátu. A keďže kolega Hargaš tu pred chvíľou dal anketu, tak ja ho doplním touto druhou anketou, kde vám prečítam, že čo sú podľa Iniciatívy pre právny štát sedem smrteľných hriechov právneho štátu, a vy si môžte pre seba odškrtnúť, že ktoré táto vláda všetky naplnila. V prvom rade prijímanie legislatívy v skrátenom konaní bez splnenia zákonných požiadaviek, druhé, prijímanie legislatívy prostredníctvom poslaneckých návrhov bez konzultácií s odbornou verejnosťou, tretie, nedostatočné vyhodnotenie dopadov pri poslaneckých návrhoch, štvrté, netransparentné zmeny prostredníctvom pozmeňujúcich návrhov alebo prílepkov, piate, pridávanie netransparentnej a nadmernej záťaže, šieste, uprednostňovanie politických nominantov pred odborníkmi a siedme, podkopávanie nezávislosti... (Prerušenie vystúpenia časomerom. Potlesk.)
Budaj, Ján, minister životného prostredia SR (2021-05-03):
Ďakujem pekne, budem reagovať len na pána Blcháča. Chcem vás teda upozorniť, alebo aj ostatných poslancov na celkom pekné svedectvo, tak vy ste vedeli od roku 2017, že zákon platí, požiadali ste si o podporu v roku 2019, po dvoch rokoch. Teda čo ste si dovtedy mysleli? No to, čo sa aj dialo, že jednoducho strana SMER a jej koalícia Európsku úniu iba klamala a zákon stále oddaľovala, preto ste, preto máte omeškanie a mnohí ostatní starostovia SMER-u, ktorí už vopred vedeli, že zákon sa uplatňovať nebude, že my len kamuflujeme pred Európskou úniou. Zákon bol prvýkrát odobrený vo vláde dokonca už v roku 2004, ak ste v samospráve, mali ste dobre vedieť, že toto sú povinnosti, ktoré sa nedajú už v roku 2020 odďaľovať, a my sme urobili len to, že sme váš dlh, smerácky dlh dlhoročný museli už začať platiť, a to nielen dlh v odpadoch, ale v mnohých iných oblastiach. Čiže to, že vám Envirofond peniaze pridelil, len ilustruje, že za našej vlády sa neprideľujú stranícky. Dostali ste milión a pomaly sa na to sťažujete. Takže verím, že spoločne si uvedomíme, že toto je úloha, kde sa nepozeráme – aspoň za našej vlády – na stranícku príslušnosť, a kde už nemôžme odkladať povinnosti, ktoré máme najmä voči našej prírode, voči našej pôde a voči občanom, ktorí potrebujú od samosprávy spoluprácu. Na ministerstve všetci, ktorí naozaj sa pustili... (Prerušenie vystúpenia časomerom, ruch v sále a zaznievanie gongu.)
Drobný, Stanislav, poslanec NR SR (2018-12-05):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, predkladajú do Národnej rady Slovenskej republiky poslanci za politickú stranu Kotleba – Ľudová strana Naše Slovensko Marian Kotleba, Stanislav Drobný, Natália Grausová a Stanislav Mizík. Cieľom predloženého návrhu zákona je dosiahnuť, aby 24. december, Štedrý deň, bol rovnocenným štátnym sviatkom a dňom pracovného pokoja, tak ako 25. december a 26. december. Zatiaľ len toľko, pán predsedajúci, hlásim sa do rozpravy ako prvý.
Kollár, Boris, predseda NR SR (2022-05-10):
Ďakujem pekne. Prerušujem rokovanie o tomto bode programu. Nakoľko teraz mám set tých návrhov zákonov a nemám tunák predkladateľov, to je pán Suja, Suja, Svrček a potom sú tu vládne, Igor Matovič, pán minister Vlčan, pán poslanec Karahuta, pani ministerka Natália Milanová, ešte raz pani ministerka Natália Milanová, takže všetky zákony by nám teraz začali prepadávať, preto som sa rozhodol, že preruším rokovanie Národnej rady do zajtra do deviatej a ráno o deviatej budeme pokračovať. Ďakujem. Všetkým želám pekný večer. (Prerušenie rokovania o 17.56 hodine.) 1
Laurenčík, Milan, podpredseda NR SR (2022-05-05):
Pán poslanec, máte doplňujúcu otázku? Nemá pán poslanec doplňujúcu otázku. Budeme teda pokračovať otázkou č. 2, ktorá je od pána poslanca Filipa Kuffu, ktorý sa v sále nachádza. Je smerovaná na ministra životného prostredia Slovenskej republiky pána Jána Budaja a znie: „Pán minister, ako vyriešilo Ministerstvo životného prostredia Slovenskej republiky po reforme národných parkov ukrátenie benefitov zamestnancov štátnych podnikov, ktorí vďaka reforme prešli spod ministra MPRV SR pod MŽ SR? Jedná sa o benefity, ktoré vyplývajú z kolektívnych zmlúv.“ Nech sa páči, pán minister.
Bobík, Jozef, poslanec NR SR (2015-05-22):
Vážený pán predsedajúci, vážené kolegyne a kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o volebnej kampani. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Tak ako už bolo uvedené, zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení... Stačí. Otváram rozpravu k tomto bodu. (Reakcia z pléna a smiech v sále.) A, pardon.
P. Paška, predseda NR SR: (2007-09-04):
(Prerušenie rokovania o 15.20 hodine.) (Pokračovanie rokovania o 15.34 hodine.)
Kollár, Boris, predseda NR SR (2023-02-07):
Bude reagovať pán poslanec Kočiš.
Grendel, Gábor, podpredseda NR SR (2020-09-22):
Ďakujem pekne. Poprosím poslancov z obidvoch táborov, aby si nasadli rúška. Ďakujem pekne. Nasledujúcim bodom programu je prvé čítanie o návrhu poslancov Rastislava Schlosára, Martina Beluského, Miroslava Urbana a Petra Krupu na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je pod tlačou 207. Návrh na jeho pridelenie na prerokovanie výborom je v rozhodnutí č. 198. Dávam slovo poslancovi Rastislavovi Schlosárovi, aby návrh zákona uviedol. (Rokovanie o návrhu poslancov Národnej rady Slovenskej republiky Rastislava Schlosára, Martina Beluského, Miroslava Urbana a Petra Krupu na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 207.)
Šimečka, Michal, podpredseda NR SR (2024-01-17):
Ďakujem pekne. Pani poslankyňa Luščíková.
Kotleba, Marian, poslanec NR SR (2017-03-28):
Pán poslanec, ja som sa zadivil vášmu krátkemu vystúpeniu, kde ste za svoj vzor označili registrovaného príslušníka Štátnej bezpečnosti. (Smiech a ruch v sále.) To je krása, tieto vzory v parlamente, to už je nádhera. A verejne chváliť registrovaného agenta ŠtB ako vzor, tak si myslím, že sa ľudia zas budú čudovať, čo sa to v parlamente deje. Ďakujem.